alexandrainst/scandi-wiki huggingface dataset:
Koba Tsakadze

Koba Tsakadze () er ein georgisk tidlegare skihoppar frå Bakuriani, som representerte Sovjetunionen. Han er Georgias beste skihoppar gjennom tidene, og vann mellom anna to renn i den tysk-austerrikske hoppveka og vart nummer fem i normalbakken i VM i Zakopane i 1962.

Karriere 
Tsakadze debuterte i den tysk-austerrikske hoppveka med 14. plass i Oberstdorf 31. desember 1955. Seks dagar seinare vann han rennet i Innsbruck. Samanlagt vart han nummer fem i hoppveka 1955/56. Han vann så nyårshopprennet i Garmisch-Partenkirchen den 1. januar 1961, og vart nummer fire samanlagt i hoppveka 1960/61. Seinare i 1961-sesongen var han ein av tre hopparar som delte sigeren i hopprennet i Lahti; Veikko Kankkonen frå Finland og Otto Leodolter frå Austerrike var dei andre. Ni år seinare vart Tsakadze nummer tre Lahti, då Garij Napalkov frå Sovjetunionen vann framom Bjørn Wirkola frå Noreg. Både i 1961/62 og 1971/72 kom Tsakadze på sjuandeplassen i hoppveka.

Tsakadze deltok i VM i 1958, 1962, 1966 og 1970. Beste resultata var femteplassen i normalbakken i Zakopane i 1962 og sjetteplassen i storbakken i Oslo i 1966. Han var med i dei olympiske vinterleikane i 1956, 1960, 1964 og 1972. To niandeplassar var hans beste prestasjonar i dei olympiske skibakkane; den fyrste oppnådde han i Squaw Valley i 1960 og den andre i normalbakken i Sapporo i 1972.

Sonen Kakhaber Tsakadze deltok for Georgia i hopptevlingar i både OL, VM og verdscupen, men utan å nå høgt opp på resultatlistene.

Merknadar

Kjelder 

 FIS: Resultat 

 Denne artikkelen bygger på «Koba Tsakadze» frå , den 4. januar 2013. 

Sovjetiske skihopparar
Georgiske idrettsutøvarar
Sovjetiske deltakarar under vinter-OL 1956
Skihopparar under vinter-OL 1956
Sovjetiske deltakarar under vinter-OL 1960
Skihopparar under vinter-OL 1960
Sovjetiske deltakarar under vinter-OL 1964
Skihopparar under vinter-OL 1964
Sovjetiske deltakarar under vinter-OL 1972
Skihopparar under vinter-OL 1972
Hestehale

Hestehale er ein frisyre der ein samlar det meste eller alt av langt hår i bakhovudet med ein hårstrikk eller liknande. Avhengig av mote kan det òg vere vanleg å sette opp hestehalen med hårklemmer eller å ha hestehalen hengande på den eine sida av hovudet ved å samle håret ved øyret. Hestehale er ein vanleg frisyre for jenter og for gutar med langt hår. Han har fått namnet sitt etter likskapen med halen på ein hest.

For stramme hestehaler kan føre til hårtap, i nokre høve også hovudverk.

Hestehale på kvinner

Kvinner (i motsetning til jenter) som følgde europeisk mote i tida fram til 1900-talet vart sjeldan sett ute med håret i ein uformell stil som ein hestehale.

I dag har kvinner vanlegvis håret i ein hestehale i uformelle anledningar som jobb eller trening. Dei har gjerne meir detaljerte frisyrar (t.d. med fletter og tilbehør) ved meir formelle anledningar. Ein hestehale er eit praktisk val som held håret vekke frå auga. Det held òg håret vekke frå halsen. Det er også populært hos jenter i skulealder. Det er lett å setje håret i hestehale og ta han ut igjen sjølv som ein ønsker.

Hestehale på menn

Ulike former for hestehale har vore vanleg i kulturar der menn ber langt hår. Fram til 1800-talet var det til dømes vanleg blant vestlege menn å ha langt hår eller langhåra parykkar som dei kunne samla i nakken. På midten av 1900-talet blei langt hår blant menn, og dermed også hestehalen, eit symbol for ungdomsopprør og motkultur. Etter dette blei hestehale meir akseptert i visse miljø, til dømes blant musikarar og motorsykkelentusiastar, medan han har vore bannlyst eller vekka oppsikt i andre, som i politiet og ein del politisk liv og forretningverksemd.

Galleri

Sjå òg
Flette
Musefletter
Musehalar
Hårknute
Hårpisk
Hårtopp

Kjelder

Delar av denne artikkelen bygger på «Ponytail» frå ,  den 6. januar 2013.

Bakgrunnsstoff

Frisyrar
Gassisk teiknspråk

Gassisk teiknspråk - teiknspråket på Madagaskar er eit teiknspråk som primært blir brukt i kommunikasjon med og blant døve på Madagaskar. Språket har breidd seg frå Noreg til Madagaskar gjennom norske misjonærar.  Følgjeleg har også dette teiknspråket mange fellestrekk med dansk teiknspråk. 

Språket har om lag 180 000 brukarar. Sidan språket er utvikla frå norsk teiknspråk, kan dei som snakkar norsk teiknspråk ha godt håp om å gjere seg forstått blant teiknspråkbrukarar på Madagaskar.

Fotnotar 

 
Teiknspråk
Språk på Madagaskar
Einskildspråk
Dansk teiknspråk

Dansk teiknspråk er det eldste teiknspråket i Norden. I Danmark har døve fått teiknspråkundervisning sidan 1807, etter at Peter Atke Castberg på ein studiereise til Frankrike hadde sett nytten i å undervise døve på eit språk dei kunne forstå. I dag blir det undervist i dansk teiknspråk i seks statlege døveskular. 

Dansk teiknspråk er gjensidig forståeleg med svensk teiknspråk, norsk teiknspråk, islandsk teiknspråk og gassisk teiknspråk. 

Dei som brukar dansk teiknspråk, kan få tolketenester i retten. Språket blir også brukt til tolking av filmar og fjernsynssendingar.

Kjelder
Danish Sign Language

Bakgrunnsstoff 
Ordbog over Dansk Tegnsprog

Teiknspråk
Språk i Danmark
Einskildspråk
San Marino i Eurovision Song Contest 2011

San Marino deltok i Eurovision Song Contest 2011 i Düsseldorf i Tyskland med songen «Stand By», framført på engelsk av Senit. Bidraget vart valt ut internt av den sanmarinske kringkastaren Radiotelevisione della Repubblica di San Marino (SMRTV).

Bakgrunn
San Marino debuterte i 2008 med gruppa Miodio. Dei enda sist i semifinalen med to poeng frå Andorra og tre poeng frå Hellas. Etter dette trekte San Marino seg frå tevlinga i 2009. Landet deltok heller ikkje i 2010. 22. desember 2010 annonserte SMRTV at dei att ville delta i Eurovision Song Contest.

Uttaking
SMRTV stadfesta 3. februar 2011 at den italienske songaren Senit ville representere San Marino i 2011.

I Eurovision
Sidan berre dei fire store og vertslandet var direktekvalifisert til finalen måtte San Marino kvalifisere seg i éin av dei to semifinalane.

Semifinalen
Senit starta som nummer tolv i den fyrste semifinalen 10. mai 2011. San Marino fekk til saman 34 poeng og enda på 16. plass av totalt 19 bidrag. Kvart land kunne gje maks tolv poeng til ein song, og berre dei ti beste landa gjekk vidare til finalen. Sidan San Marino på 16. plass i semifinalen gjekk ikkje landet vidare til finalen.

Finalen

Kjelder

Fotnotar

2011
Land i Eurovision Song Contest 2011
2011 i San Marino
Burgas Peninsula

Burgas Peninsula (Poluostrov Burgas) er ei stort sett isdekt halvøy heilt aust på Livingston Island i Sør-Shetlandsøyane i Antarktis som strekkjer seg 10 km aust-nordaust mot Renier Point og er 4,7 km brei. Ho grensar til Bruix Cove, Moon Bay og Mugla Passage i nord og Bransfield Strait i sør-søraust. Inne på halvøya ligg Delchev Ridge frå Tangra Mountains.

Burgas Peninsula er kalla opp etter den bulgarske byen Burgas.

Sjå òg
 Delchev Ridge
 Livingston Island

Kjelder
 SCAR Composite Antarctic Gazetteer.

Halvøyar på Livingston Island
Bulgaria og Antarktis
Byers Peninsula

Byers Peninsula  er ei stort sett isfri halvøy vest på Livingston Island i Sør-Shetlandsøyane. Ho dekkjer 60 km², og omfattar den vesle innsjøen Basalt Lake. Området vart vitja tidleg på 1800-talet av amerikanske og British selfangarar som kom frå New England, New York og England. Dei dreiv ut frå President Beaches, Robbery Beaches og South Beaches og bygde bygningar og skur som framleis er bevarte ved Sealer Hill og Lair Point. Byers Peninsula er verna under Antarktistraktaten og ein må ha spesialløyve for å gå i land her.

Halvøya vart namngjeven av UK Antarctic Place-Names Committee i 1958 etter James Byers, ein skipseigar frå New York som i august 1820 prøvde å få USA til å grunnleggje ein busetnad på Sør-Shetlandsøyane og legge dei under seg. Han klarte ikkje dette. Byers organiserte og sendte ut ein flåte av amerikanske selfangarar frå New York til Sør-Shetlandsøyane i 1820–21.

Sjå òg
 Camp Byers
 Camp Livingston
 Livingston Island

Kjelder
Denne artikkelen bygger på «Byers Peninsula» frå ,  den 5. januar 2013. 
 oppgav desse kjeldene:

 SCAR Composite Antarctic Gazetteer.
 

Halvøyar på Livingston Island
Verneområde i Antarktis
Hurd Peninsula

Hurd Peninsula ligg mellom South Bay og False Bay på sørkysten av Livingston Island i Sør-Shetlandsøyane i Antarktis. Den spanske Juan Carlos I-basen og den bulgarske St. Kliment Ohridski-basen ligg på vestkysten av halvøya. 

Halvøya vart namngjeven av UK Antarctic Place-Names Committee i 1961 etter kaptein Thomas Hurd i Royal Navy, som var den andre hydrografen i Admiralitetet, 1808–23, og som sette i gang ei systematisk sjøoppmåling, og under han kartla løytnant Edward Bransfield i 1820 Bransfield Strait-området.

Kjelder

 SCAR Composite Antarctic Gazetteer.

Halvøyar på Livingston Island
Ioannes Paulus II Peninsula

Ioannes Paulus II Peninsula (bulgarsk Полуостров Йоан Павел II Poluostrov Joan Pavel II) er ei isdekt halvøy på nordkysten av Livingston Island i Sør-Shetlandsøyane i Antarktis som grensar til Hero Bay i aust og Barclay Bay i vest. Ho strekkjer seg 13 km frå nord til sør og er 8 km brei. Lengst nord ligg det isfrie Cape Shirreff, eit område som vart vitja av selfangarar tidleg på 1800-talet. I det indre av halvøya ligg Oryahovo Heights.

Øya er kalla opp etter pave Johannes Paul II (1920–2005).

Sjå òg
 Oryahovo Heights
 Cape Shirreff
 Porlier Bay
 Livingston Island

Kjelder
SCAR Composite Antarctic Gazetteer.

Halvøyar på Livingston Island
Rozhen Peninsula

Rozhen Peninsula (Poluostrov Rozjen) er ei halvøy som strekkjer seg 9 km sørvestover mot Barnard Point på Livingston Island i Sør-Shetlandsøyane i Antarktis. Ho er 8,8 km brei. Ho grensar til False Bay i vest, Bransfield Strait mot søraust og Brunow Bay i aust. Inne på halvøya ligg Friesland Ridge, som er ein del av Tangra Mountains.

Halvøya er kalla opp etter Rozjen i Pirinfjella i Bulgaria.

Sjå òg
 Friesland Ridge
 Livingston Island

Kjelder
 SCAR Composite Antarctic Gazetteer.

Halvøyar på Livingston Island
Varna Peninsula

Varna Peninsula (Poluostrov Varna) er ei nesten firkanta, hovudsakleg isdekt halvøy heilt nordaust på Livingston Island i Sør-Shetlandsøyane i Antarktis. Ho grensar til Hero Bay i nordvest, til Moon Bay mot søraust, og til McFarlane Strait i nordaust.  

Halvøya er kring 14 km lang sørvest-nordaust og 10 km brei, og sentralt på halvøya ligg Vidin Heights. Lengst nord ligg Williams Point og lengst aust Inott Point. Langs kysten finn ein Lister Cove og Dragon Cove i nordaust, og Griffin Cove, Charybdis Cove og Eliseyna Cove i nordvest. Bezmer Point ligg òg på nordvestkysten av halvøya.

Området vart vitja tidleg på 1800-talet av selfangarar. Williams Point var det første landområdet som vart oppdaga i det som i dag er dekt under Antarktistraktaten, av den britiske sjøfararen William Smith den 19. februar 1819. 

Varna er namnet på ein stor by i Bulgaria.

Sjå òg
 Vidin Heights
 Livingston Island

Kjelder
 SCAR Composite Antarctic Gazetteer.

Halvøyar på Livingston Island
Bulgaria og Antarktis
Alfatar Peninsula

Alfatar Peninsula (bulgarsk полуостров Алфатар, ‘Poluostrov Alfatar’) er ei halvøy som strekkjer seg 4 km nordaust-sørvest med ei breidde på 2,8 km, heilt nordvest på Robert Island i Sør-Shetlandsøyane. Ho grensar til Mitchell Cove, Carlota Cove og Clothier Harbour og er landfast med Coppermine Peninsula (1,7 km lang og 500 m brei) i vest. Ho vart kartlagd av bulgarske landmålarar i 2009 og kalla opp etter byen Alfatar nordaust i Bulgaria.

Kjelder
 SCAR Composite Antarctic Gazetteer 

Geografi på Robert Island
Bulgaria og Antarktis
Halvøyar på Sør-Shetlandsøyane
Archar Peninsula

Archar Peninsula (Poluostrov Artsjar) er ei halvøy nordvest på Greenwich Island i Antarktis. Den tre kilometer lange halvøya grensar til Razlog Cove i nord og McFarlane Strait i sør. Den vestlege halvdelen er snøfri om sommaren. Halvøya er kalla opp etter busetnaden Artsjar nordvest i Bulgaria, der den tidlegare byen Ratiaria låg i antikken.

Sjå òg
 Tangra 2004/05
 Antarctic Place-names Commission

Bakgrunnsstoff
 Archar Peninsula. SCAR Composite Gazetteer of Antarctica.

Geografi på Greenwich Island
Bulgaria og Antarktis
Halvøyar på Sør-Shetlandsøyane
Coppermine Peninsula

Coppermine Peninsula er ei klipperik halvøy heilt nordvest på Alfatar Peninsula og Robert Island i Sør-Shetlandsøyane i Antarktis. 
Ho er 1,7 km lang, 500 m brei og har ei høgd på 105 moh. Halvøya ligg mellom English Strait i vest og Carlota Cove i aust. Ho er landfast med Alfatar Peninsula mot søraust via eit smalt eid som grensar til Carlota Cove i nord og den 1 km breie og 460 m djupe Coppermine Cove i sør. Coppermine Peninsula har status som særskild verneområde under Antarktistraktaten.

Ho har fått namn i samband med Coppermine Cove, eit skildrande namn som selfangarar nytta kring 1821 på grunn av dei koparfarga berga i området, farga av lava og tuff.

Sjå òg
 Alfatar Peninsula
 Robert Island

Kjelder
 SCAR Composite Antarctic Gazetteer.
 Management Plan for Specially Protected Area No. 16 Coppermine Peninsula. Secretariat av Antarktistraktaten.
 ASPA 112: Coppermine Peninsula på Robert Island, Sør-Shetlandsøyane. Secretariat av Antarktistraktaten.

Geografi på Robert Island
Verneområde i Antarktis
Halvøyar på Sør-Shetlandsøyane
Guesalaga Peninsula

Guesalaga Peninsula er ei lita, L-forma halvøy dekt av grus på austsida av Discovery Bay på Greenwich Island i Sør-Shetlandsøyane i Antarktis. Ho dannar nordvestkysten av Iquique Cove og nordsida av innløpet. Halvøya strekkjer seg 700 meter sørvestover og er 300 meter brei, med den smale landtunga Reyes Spit som strekkjer seg 400 meter sørvestover frå enden Reyes Point og ut i Discovery Bay. Den chilenske basen Arturo Prat ligg on halvøya.

Guesalaga Peninsula er kalla opp etter kaptein Federico Guesalaga, leiaren for Den chilenske antarktisekspedisjonen i 1947 med fregatten «Iquique» og transportskipet «Angamos» som oppretta Arturo Prat-basen, medan Reyes Point og Reyes Spit er kalla opp etter sersjant Camilo som var navigatør ombord på «Iquique».

Sjå òg 
 Composite Antarctic Gazetteer
 Antarktiske øyar sør for 60° S
 SCAR

Kjelder

Denne artikkelen bygger på «Guesalaga Peninsula» frå ,  den 5. januar 2013.

Bakgrunnsstoff
 SCAR Composite Antarctic Gazetteer.

Geografi på Greenwich Island
Halvøyar på Sør-Shetlandsøyane
Kermen Peninsula

Kermen Peninsula (Poluostrov Kermen) er ei 1,5 km lang halvøy heilt sør på Robert Island i Antarktis. Ho grensar til Micalvi Cove i nordvest og Bransfield Strait mot søraust. På austsida ligg Edwards Point på sørsida av innløpet til English Strait og sørvestsida av innløpet til Devesil Bight. Den sørvestlege halvdelen er snøfri om sommaren. Ho er kalla opp etter byen Kermen søraust i Bulgaria.

Kjelder
Denne artikkelen bygger på «Kermen Peninsula» frå ,  den 5. januar 2013. 
 oppgav desse kjeldene: 
 SCAR Composite Gazetteer of Antarctica.
 

Geografi på Robert Island
Bulgaria og Antarktis
Halvøyar på Sør-Shetlandsøyane
Hall Peninsula på Snow Island

Hall Peninsula er ei lita isfri halvøypå søraustkysten av Snow Island i Sør-Shetlandsøyane i Antarktis. Halvøya er forma som ei saks der nordarmen og sørarmen er høvesvis 800 og 750 meter lange. Mellom dei ligg Ivaylo Cove. Området vart vitja tidleg på 1800-talet av engelske og amerikanske selfangarar.

Halvøya er kalla opp etter kaptein Basil Hall, eit namn James Weddell opphavleg gav til Snow Island. Halvøya ligg 12,48 km nordaust for Cape Conway og 5,08 km sør-sørvest for President Head.

Kjelder
 SCAR Composite Antarctic Gazetteer.

Halvøyar på Sør-Shetlandsøyane
Allison Peninsula

Allison Peninsula er ei smal isdekt halvøy som strekkjer seg inn i Bellingshausenhavet frå Ellsworth Land i Antarktis. Ho dannar austenden av Venable isbrem. Ho vart kartlagd av United States Geological Survey frå landmålingar og flyfoto tekne av U.S. Navy, 1961–66. Ho vart namngjeve av Advisory Committee on Antarctic Names etter offiser Paul Allison i US Navy, offiser i Antarktis, 1967 og 1968.

Kjelder
 

Halvøyar i Ellsworth Land
Ball Peninsula

Ball Peninsula  er ei brei, isdekt halvøy på nordsida av Thurston Island i Antarktis. Ho strekkjer seg inn i Murphyfjorden mellom Noville Peninsula og Edwards Peninsula. Ho vart namngjeve av Advisory Committee on Antarctic Names etter løytnant James L. Ball som var pilot under U.S. Navy Operasjon Highjump, då det vart teke flyfoto av denne halvøya og nærliggande kystområde, 1946–47.

Kjelder
 

Halvøyar i Ellsworth Land
Bear Peninsula

Bear Peninsula  er ei halvøy 48 km aust for Martin Peninsula på Walgreen Coast i Marie Byrd Land. Ho er kring 80 km lang og 40 km brei og er isdekt utanom fleire isolerte klipper som stikk opp av isen. 

Ho vart først kartlagd frå flyfoto teken av USN Operasjon Highjump i januar 1947. Ho vart namngjeve av US-ACAN etter isbrytaren USS «Bear». Det vart gjort tre flyturar frå dette skipet og under ein av desse i februar 1940 vart Walgreen Coast og Thurston Island oppdaga.

Kjelder
Denne artikkelen bygger på «Bear Peninsula» frå ,  den 5. januar 2013.  
 

Halvøyar i Ellsworth Land
Canisteo Peninsula

Canisteo Peninsula  er ei isdekt halvøy mellom Ferrero Bay og Cranton Bay heilt aust i Amundsenhavet. Ho er kring 50 km lang og 32 km brei. Ho vart skissert frå flyfoto teken under U.S. Navy Operasjon Highjump i desember 1946, og vart namngjeven av Advisory Committee on Antarctic Names etter USS «Canisteo», eit tankskip som vart nytta under denne ekspedisjonen.

Kjelder
 

Halvøyar i Ellsworth Land
Edwards Peninsula

Edwards Peninsula er ei isdekt halvøy kring 20 nautiske mil lang, mellom Murphyfjorden og Koetherfjorden på nordsida av Thurston Island. Ho vart skissert frå flyfotografi teken av U.S. Navy Operasjon Highjump i desember 1946 og av U.S. Navy skvadron VX-6 i januar 1960. Ho vart namngjeven av Advisory Committee on Antarctic Names etter løytnant Donald L. Edwards, som var navigatør på USS «Burton Island» under ekspedisjonen i Bellingshausenhavet i februar 1960.

Kjelder 

Halvøyar i Ellsworth Land
Evans Peninsula

Evans Peninsula  er ei isdekt halvøy kring 30 nautiske mil lang, mellom Koetherfjorden og Cadwaladerfjorden i den nordaustlege delen av Thurston Island. Ho vart oppdaga på flyturar frå USS «Burton Island» og USS «Glacier» av personnel frå ekspedisjonen til U.S. Navy i Bellingshausenhavet i februar 1960 og vart namngjeven av Advisory Committee on Antarctic Names etter offiser Griffith Evans Jr. som var kaptein på isbrytar «Burton Island» i løpet av denne ekspedisjonen.

Kjelder 

Halvøyar i Ellsworth Land
Fletcher Peninsula

Fletcher Peninsula er ei brei, isdekt halvøya som strekkjer seg inn i Bellingshausenhavet mellom Abbot isbrem og Venable isbrem. Ho vart kartlagd av United States Geological Survey frå landmålingar og flyfoto tekne av U.S. Navy, 1961–66, og vart namngjeven av Advisory Committee on Antarctic Names etter Fred C. Fletcher frå Boston, som medverka til United States Antarctic Service, 1939–41,

Kjelder 

Halvøyar i Ellsworth Land
Hughes Peninsula

Hughes Peninsula  er ei isdekt halvøy kring 18 nautiske mil lang som ligg vest for Henryfjorden på nordsida av Thurston Island i Antarktis. Ho vart kartlagd frå flyfoto teken av U.S. Navy Operasjon Highjump i desember 1946, og vart namngjeven av Advisory Committee on Antarctic Names etter Jerry Hughes, ein fotograf under U.S. Navy sin ekspedisjon i Bellingshausenhavet i februar 1960. Han tok flyfoto av Thurston Island frå helikopter.

Kjelder

Halvøyar i Ellsworth Land
Jones Peninsula

Jones Peninsula  er ei isdekt halvøy 5 nautiske mil (9 km) vest for Hughes Peninsula nordvest i Thurston Island. Ho vart namngjeve av Advisory Committee on Antarctic Names (US-ACAN) etter Robert H. Jones, navigatør og andreflygar i Eastern Group under U.S. Navy Operasjon Highjump, som tok flyfoto av denne halvøya og kystområda nær Thurston Island, 1946-47.

Kjelder

Halvøyar i Ellsworth Land
Kearns Peninsula

Kearns Peninsula  er ei brei, isdekt halvøy mellom Potakafjorden og Pealefjorden på nordsida av Thurston Island. Ho vart namngjeve av Advisory Committee on Antarctic Names (US-ACAN) etter løytnant William H. Kearns på U.S. Navy Reserve, medpilot under Operasjon Highjump på sjøflyet som styrta nær Noville Peninsula, 30. desember 1946. Kearns og fem andre overlevande vart redda 12. januar 1947.

Kjelder

Halvøyar i Ellsworth Land
King Peninsula

King Peninsula  er ei isdekt halvøy, 160 km lang og 30 km brei, som ligg sør for Thurston Island og på sørsida av Peacock Sound. Ho strekkjer seg frå kontinentalisen og vestover mellom Abbot isbrem og Cosgrove isbrem til Amundsenhavet. Neset vart fotografert frå lufta av USN Operasjon Highjump, 1946–47, og kartlagd frå desse bileta som ei lang øy, eller mogelegeins ei halvøy. Bilete teken av USN i 1966 synte at det var ei halvøy.

King Peninsula vart namngjeven av Advisory Committee on Antarctic Names (US-ACAN) etter flåteadmiral Ernest J. King i US Navy generalinspektør for sjøforsvaret frå 1942–45, som godkjende arbeidet for Operasjon Highjump.

Kjelder

Halvøyar i Ellsworth Land
Linsley Peninsula

Linsley Peninsula  er ei brei, isdekt halvøy som strekkjer seg ut i Murphy lnlet, nord på Thurston Island. Halvøya vart først kartlagd frå flyfoto teken av U.S. Navy Operasjon Highjump, 1946-47. Ho vart namngjeve av Advisory Committee on Antarctic Names (US-ACAN) etter kapteinløytnant Richard G. Linsley i U.S. Navy som var pilot for United States Antarctic Research Program (USARP) under det geologiske arbeidet på Thurston Island i 1968-69.

Kjelder

Halvøyar i Ellsworth Land
Lofgren Peninsula

Lofgren Peninsula  er ei isdekt halvøy kring 22 nautiske mil (41 km) lang, mellom Cadwaladerfjorden og Morganfjorden i nordaustsida av Thurston Island i Antarktis. Ho vart oppdaga under helikopterturar frå ekspedisjonar i Bellingshausenhavet i februar 1960. Ho vart namngjeve av Advisory Committee on Antarctic Names (US-ACAN) etter Charles E. Lofgren, som deltok under Byrd-ekspedisjonen, 1928-30.

Kjelder

Halvøyar i Ellsworth Land
Noville Peninsula

Noville Peninsula  er ei høg isdekt halvøy kring 30 nautiske mil (60 km) lang, mellom Peale- og Murphyfjorden på nordsida av Thurston Island. Ho vart skissert frå flyfotografi teken av  U.S. Navy Operasjon Highjump i desember 1946. Det er kalla opp etter George O. Noville, nestkommanderande under Byrd-ekspedisjonen, 1933-35.

Kjelder

Halvøyar i Ellsworth Land
Starr Peninsula

Starr Peninsula  er ei isdekt halvøy kring 10 nautiske mil (18 km) lang, mellom Wagoner- og Potakafjorden på nordsida av Thurston Island. Ho vart kartlagd frå flyfoto teken av U.S. Navy Operasjon Highjump i desember 1946. Ho vart namngjeve av Advisory Committee on Antarctic Names (US-ACAN) etter Robert B. Starr, oseanograf på USS «Glacier» i området i løpet av U.S. Navy Bellingshausen Sea Expedition i februar 1960.

Kjelder

Halvøyar i Ellsworth Land
Tierney Peninsula

Tierney Peninsula  er ei isdekt halvøy kring 14 nautiske mil (26 km) lang, mellom Savagebreen og Morganfjorden på austenden av Thurston Island. Ho vart oppdaga frå helikopter frå USS Burton Island og «Glacier» frå U.S. Navy Bellingshausen Sea Expedition i februar 1960. Ho vart namngjeve av Advisory Committee on Antarctic Names (US-ACAN) etter J.Q. Tierney, oseanograf ombord på Burton Island på denne ekspedisjonen.

Kjelder

Halvøyar i Ellsworth Land
Tinglof Peninsula

Tinglof Peninsula  er ei isdekt halvøy, 10 nautiske mil (18 km) lang, mellom Henry- og Wagonerfjorden på nordsida av Thurston Island. Ho vart kartlagd frå flyfoto teken av U.S. Navy Operasjon Highjump i desember 1946. Ho vart namngjeve av Advisory Committee on Antarctic Names (US-ACAN) etter Ivor Tinglof, traktormekanikar på Byrd-ekspedisjonen i 1933-35, som ved Little America bygde den første tunge transportsleden for bruk i Antarktis.

Kjelder

Halvøyar i Ellsworth Land
Williamson Peninsula

Williamson Peninsula  er ei isdekt halvøy midtvegs langs sørsida av Thurston Island. Ho strekkjer seg sørvest ut i Abbot isbrem mellom Schwartz Cove og O'Dowd Cove. Ho vart namngjeve av Advisory Committee on Antarctic Names (US-ACAN) etter kapteinløytnant H. E. Williamson, lege under U.S. Navy Operasjon Highjump, 1946-47.

Kjelder

Halvøyar i Ellsworth Land